171 HANNA RAGNARSDÓTTIR , HILDUR BLÖNDAL Nemendahópurinn er ekki síst fjölbreyttur að því leyti að sumir hafa komið til Íslands markvisst til að stunda nám , aðrir hafa komið vegna íslensks maka og enn aðrir hafa komið til að stunda vinnu í upphafi en síðar ákveðið að stunda nám á Íslandi . Vegna persónuverndarsjónarmiða er í dæmum úr viðtölum hér fyrir neðan almennt vísað í þær heimsálfur sem viðmælendur koma frá , en upprunaland ekki tilgreint . Dæmi úr viðtölum við skandinavíska þátttakendur eru þó þannig merkt vegna umræðu í grein - inni um sérstöðu þeirra í skólanum . HELSTU NIÐURSTÖÐUR Gott nám og góður skólaandi Þátttakendur eru almennt ánægðir með námið í Kennaraháskóla Íslands og finnst þeir hafa fengið góðar móttökur við upphaf náms . Þeir tala m.a. um góða samsetningu náms og heildarskipulag , góðan skólaanda , persónulega þjónustu og heimilislegt um - hverfi samanborið við aðra háskóla sem þeir þekkja til . Stigveldi tungumála og þjóðerna Í rannsókninni kemur glöggt fram ólík valdastaða og stigveldi ( e. hierarchy ) tungu - mála og þjóðerna og hvernig íslenskukunnátta er notuð til að flokka nemendur og meta þá að verðleikum . Dæmi um þetta eru viðbrögð sem þátttakendur hafa fengið frá samnemendum , t.d. eftirfarandi setning sem amerísk kona nefnir að heyrist oft : ? You are diligent , you speak well ? / ? Þú ert dugleg , þú talar svo vel ( íslensku ) ? . Skandinavísk kona nefnir að það megi nánast raða erlendu nemendunum í virðingar - þrep í skólanum eftir því hversu ? útlenskir ? þeir eru . Þannig sé hægt að segja að Svíi sé 50% útlendingur , Taílendingur 200% , Spánverji 150% . Þetta er mat hennar , byggt á framkomu annarra nemenda og kennara við erlendu nemendurna , svo og stöðu þeirra innan nemendahópsins . Sjálfsmynd og staða Í viðtölum við þátttakendur kemur skýrt fram að staða nemendanna virðist veikari því ólíkari sem menning þeirra og uppruni er hinum íslenska . Þetta kemur fram í því hvernig þátttakendur líta sig og stöðu sína innan KHÍ . Í viðtölum kemur fram að nokkrir nemendur hafa brotna sjálfsmynd og þeir lýsa sérstaklega fyrsta árinu í KHÍ með neikvæðum hætti . Staða skandinavísku nemendanna er áberandi betri og sjálfs - mynd sterkari en hjá öðrum erlendum nemendum . Þó lýsa þeir því einnig að stund - um sé erfitt að falla í hópinn en vera um leið í annarri stöðu en íslenskir nemendur . Dæmi um lýsingu nemenda á eigin stöðu og sjálfsmynd eru m.a. eftirfarandi . Evrópsk kona : ? Ég er vesen . ? Í þessu dæmi er viðkomandi að benda á hvernig hún upplifir stöðu sína gagnvart öðrum nemendum í hópavinnu . Henni finnst þátttaka sín vera aukið álag fyrir samnem - endur . Fleiri dæmi úr viðtölum lýsa því hvernig nemendur upplifa stöðu sína í hópum :